  Удмуртиысь тӧролэн но кивалтэтлэн пресс-службазы Анжелика Тихонова корреспондент Якшур-Бӧдьяын «Удмурт дунне» газетлэн кубокез понна куасэн бызьылонъя ӵошатсконъёс ортчизы. Туэ соос тодмо куасэн бызьылӥсьмылы Галина Кулаковалы 80 арес тырмонлы сӥзьыса радъяськизы. Стартэ 15 ёросъёсысь 200-лэсь ятыр спортсменъёс потӥзы. Со сярысь элькун тӧролэн но кивалтэтлэн пресс-службазы ивортӥз. Кужмооссэ спортсменъёсты 18 группаосъя шараязы. Со сяна, нылпиослы но ветеранъёслы нимаз забегъёс радъязы, отчы 40-лэсь трос пиналъёс но 20-лэсь трос ветеранъёс пыриськизы. Озьы ик ӵошатсконъёс улсын Удмуртиысь журналистъёслэн 2022-тӥ ар понна спартакиадазылэн нырысетӥ люкетэз ортчиз. Куасэн бызьылонъёс сяна, куноос понна мукет ужрадъёс но радъяськизы. Олимпи чемпионка Тамара Тихонова куноос понна пресс-конференци но автограф-сессия ортчытӥз. Пинал иворчиос «Газета с лыж» газет поттӥзы. Пичи Пургаысь, Киясаысь но Якшур-Бӧдьяысь мылкыдчиос «Ӵужонбол» шудӥзы. «Удмурт Дунне» газетлэсь кубокзэ Яр ёрослэн командаез утӥз. Вуоно арын ӵошатсконъёс Пичи Пурга музъем вылын ортчозы. Элькун газетлэн кузьымез понна ӵошатсконъёс туэ 58-тӥзэ ортчизы, ньылетӥзэ – Якшур-Бӧдья черкогуртын. Пусъём, ӵошатсконъёс Азьмуртлэн грантъёсъя фондэз юрттэм улсын радъяськизы. Тодэ вайытом, Якшур-Бӧдьяысь спортсмен Александр Ившин Россилэн первенствояз бронза утӥз.  Тегъёс: Спорт Удмуртия Якшур-Бӧдья куасэнбызьылон ӵошатсконъёс  